
A Budapest Főváros Önkormányzata Közgyűlésének a Budapest Főváros Önkormányzata tulajdonában lévő önkormányzati lakások bérbeadásának feltételeiről, a lakbérek mértékéről, valamint a Budapest Főváros Önkormányzatát megillető bérlőkiválasztási jogok hasznosításának szabályairól szóló 41/2016. (XII.29.) önkormányzati rendelet módosításához
I. Társadalmi, gazdasági, költségvetési hatások
A szabályozás legfőbb hatása a nyugdíjasházi lakások szociális alapon történő kedvezményes bérbeadása lehetőségének bevezetése olyan személyek részére, akik korábban hajléktalanok voltak.

II. Környezeti és egészségi következmények
A rendelet módosítása a járványveszély elleni hatékony védelmet szolgálja.
III. Adminisztratív terhek alakulása
A rendelet módosítása újabb adminisztrációs terhet nem ró sem a lakosságra, sem pedig az Önkormányzatra. A jogszabály módosítása a Főpolgármesteri Hivatal adminisztratív terheit nem növeli meg.
IV. A jogszabály megalkotásának szükségessége, a jogalkotás elmaradásának várható következménye
[bookmark: _GoBack]A rendelet módosítását a szabályozás pontosításának szükségessége, valamint a szabályozási igények felmerülése indokolja. Amennyiben az erre vonatkozó jogalkotás elmaradna, úgy fedél nélküli embertársaink nem juthatnának az életfeltételeiket megnyugtatóan biztosító fővárosi tulajdonú nyugdíjasházak által kínált lakhatáshoz.
V. A jogszabály alkalmazásához szükséges személyi, tárgyi és pénzügyi feltételek
A Főpolgármesteri Hivatalnál biztosítottak a személyi, tárgyi, pénzügyi feltételek, a törvény rendelkezéseiből kifolyólag szükséges pénzügyi hatás az I. pontban kifejtésre került.

